#### **Likumprojekta**

**„Grozījumi Nekustamā īpašuma valsts kadastra likumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Kādēļ normatīvais akts ir vajadzīgs** | | |
| 1. | Pamatojums | Deklarācija par Valda Dombrovska vadītā Ministru kabineta iecerēto darbību paredz būtiski samazināt administratīvo slogu uzņēmējiem un iedzīvotājiem. Tur, kur tas iespējams, ieviest „vienas pieturas" aģentūras principu pārvaldes pakalpojumu sniegšanā.  Ar Ministru kabineta 2012.gada 18.aprīļa rīkojumu Nr.178 tika apstiprināts Uzņēmējdarbības vides uzlabošanas pasākumu plāns 2012.gadam, kurā ietverts uzdevums Tieslietu ministrijai noteiktā kārtībā iesniegt Ministru kabinetā grozījumus attiecīgajos normatīvajos aktos, nosakot, ka Nekustamā īpašuma valsts kadastra informācijas sistēmā un Valsts vienotajā datorizētajā zemesgrāmatā datu aktualizācija notiek savstarpēji iegūstot datus, neiesaistot nekustamā īpašuma īpašnieku.  **Ministru kabineta 2012.gada 10.aprīļa sēdes protokola Nr.19 43.§ 2.punktā dots uzdevums – iesniegt Ministru kabinetā grozījumus normatīvajos aktos, lai pilnveidotu datu apmaiņas procesu starp Nekustamā īpašuma valsts kadastra informācijas sistēmu un valsts vienoto datorizēto zemesgrāmatu, nodrošinot to, ka reģistrētie dati ir pilnīgi, savstarpēji atbilstoši un pareizi**  Elektroniskās pārvaldes attīstības plānā 2011.-2013.gadam (apstiprināts ar Ministru kabineta 2011.gada 25.maija rīkojumu Nr.218) noteikts, ka informācija, kas jau ir valsts pārvaldes rīcībā, privātpersonai netiek prasīta atkārtoti. |
| 2. | Pašreizējā situācija un problēmas | 1. Nekustamā īpašuma valsts kadastra likuma mērķis ir nodrošināt sabiedrību ar aktuālu kadastra informāciju par visiem valsts teritorijā esošajiem nekustamajiem īpašumiem, to objektiem, zemes vienības daļām un to īpašniekiem, tiesiskajiem valdītājiem, lietotājiem, nomniekiem. Savukārt Zemesgrāmatu likums nosaka, ka zemesgrāmatās nostiprina (koroborē) tiesības uz nekustamiem īpašumiem, saprotot ar tiesībām arī tiesību nodrošinājumus un aprobežojumus, ja no likuma satura un tiešā jēguma neizriet pretējais. Zemesgrāmatas ir visiem pieejamas, un to ierakstiem ir publiska ticamība.  2. Valsts kontrole 2010.gada 1.aprīļa revīzijas ziņojumā Nr.5.1-2-15/2009 „Valsts zemes dienesta sniegto pakalpojumu pieejamība, kvalitāte un atbilstība normatīvo aktu prasībām” ir konstatējusi, ka Nekustamā īpašuma valsts kadastra informācijas sistēmā (turpmāk - Kadastra informācijas sistēma) un Valsts vienotajā datorizētajā zemesgrāmatā (turpmāk – zemesgrāmata) reģistrētie dati nav pilnīgi, savstarpēji atbilstoši un pareizi, paredzot Tieslietu ministrijai izstrādāt pasākumu plānu, iesaistot arī atbildīgās institūcijas, lai konstatētu un labotu neatbilstošos un kļūdainos ierakstus informācijas sistēmās un novērstu turpmāk to rašanās cēloņus.  3. Lai uzlabotu Kadastra informācijas sistēmas un zemesgrāmatas datu kvalitāti, kā arī mazinātu administratīvo slogu personām, jāparedz abu minēto informācijas sistēmu ciešāka sadarbība un integrācija. Šobrīd atbilstoši normatīvajam regulējumam gan zemesgrāmatā, gan Kadastra informācijas sistēmā tiek glabāti tehniskie dati par nekustamo īpašumu – platība, izmantošanas veids, skaits un raksturojums. Savukārt Kadastra informācijas sistēmā tiek glabāti dati par aktuālajiem īpašniekiem un tiesībām, kas pēc būtības ir zemesgrāmatas dati.  Pastāvot divām informācijas sistēmām, saskatāma iespējamība nepieciešamo informāciju iegūt, nevis personai nosakot pienākumu iesniegt zemesgrāmatā virkni dokumentu, kas satur datus, kas jau ir iesniegti Valsts zemes dienestā, piemēram, zemes robežu plāns, **būves** kadastrālās uzmērīšanas lieta, bet nepieciešamo informāciju iegūt no Kadastra informācijas sistēmas. Pastāvot informācijas sistēmām, kurās uzkrātie dati dublējas, pastāv lielāka kļūdas varbūtība, kuras rezultātā, abu sistēmu vienādajos datu laukos, informācija var atšķirties.  4. Ņemot vērā, ka zemesgrāmatu process ir daļa no civilprocesa un pieteikuma princips, analogi kā civilprocesā nozīmē to, ka zemesgrāmatu process var tikt uzsākts tikai pēc ieinteresēto personu pieteikuma, Zemesgrāmatu likuma kā procesuālā likuma 56. un 121. pantā noteikts iesniedzamā pieteikuma, tas ir, nostiprinājuma lūguma, formas prasības, proti, nostiprinājuma lūgumiem jābūt rakstveidā un noteiktā formā apliecinātiem. Līdz ar to, atbilstoši šobrīd spēkā esošajam normatīvajam regulējumam, par gandrīz katrām izmaiņām kadastra objekta datos, lai tos reģistrētu zemesgrāmatā, ir nepieciešams nostiprinājuma lūgums vai īpašos izņēmuma gadījumos personas iesniegums (41.panta trešā daļa), kā arī virkne pievienoto dokumentu, kas apstiprina veiktās izmaiņas, neskatoties uz to, ka Valsts zemes dienests šos datus jau ir pārbaudījis un reģistrējis Kadastra informācijas sistēmā, pamatojoties uz normatīvajos aktos paredzētu procedūru un dokumentu pamata. Attiecībā uz kadastra objektiem, izmaiņas skar tehniskos datus, kas ir objektu raksturojošie dati un nevarētu ietekmēt nedz īpašuma tiesības, nedz to apjomu. Tādējādi šī informācija būtu iegūstama no citām informācijas sistēmām nepastarpināti. Tātad, lai veiktu kādas izmaiņas zemesgrāmatā, personai nepieciešams patērēt gan laika, gan finanšu resursus, kas kalpo par iemeslu šādu izmaiņu atlikšanai vai neveikšanai vispār. Spēkā esošais regulējums nepieļauj veikt labojumus virknē datu, kuru labojumi vai grozījumi būtu iespējami, neiesaistot personu, ja tie notiktu informācijas sistēmu datu pārraides tiešsaistes režīmā. |
| 3. | Saistītie politikas ietekmes novērtējumi un pētījumi | [Pētījums par Nekustamā īpašuma kadastra reģistra un zemesgrāmatu nodaļu optimizācijas iespējām nolūkā pakāpeniski izveidot vienotu klientu apkalpošanas sistēmu](http://www.tm.gov.lv/lv/documents/petijumi/PET_TM_KADZGR_2007_1-00.doc). Konkrētāk skatīt 3. daļas 3.3. un 3.4. sadaļu, 5.daļā klientu atbildes uz P13. jautājumu, kā arī 5.4.sadaļu un 6.daļu. |
| 4. | Tiesiskā regulējuma mērķis un būtība | Likumprojekts „Grozījumi Nekustamā īpašuma valsts kadastra likumā” (turpmāk – likumprojekts) paredz:  1. Precizēt likuma 1.panta 14.punktā sniegto termina „Nekustamā īpašuma nosaukums” skaidrojumu. Šobrīd tas ir ar pašvaldības lēmumu nekustamajam īpašumam lauku apvidū piešķirts rekvizīts, kas nav adrese. Arī pilsētās un ciemu teritorijās ir neapbūvētas zemes vienības, kurām nav jāpiešķir adreses, piemēram, meža zemēm, transporta būvju zemēm, starpgabaliem, bet pilsētu pašvaldības nekustamajiem īpašumiem nepiešķir nosaukumu. Nekustamā īpašuma sastāvā esošajiem objektiem adresi piešķir saskaņā ar Ministru kabineta 2009.gada 3.novembra noteikumiem Nr.1269 „Adresācijas sistēmas noteikumi”, kuru 2.punktā ir noteikts, kas ir adresācijas objekts. Adrese ir viens no rīkiem, kā var identificēt nekustamā īpašuma objektu un attiecīgi arī nekustamo īpašumu, kura sastāvā ir šis objekts. Attiecīgi pilsētās un ciemu teritorijās gadījumos, ja nekustamā īpašuma sastāvā ir vismaz viens adresācijas objekts, ir iespējama identifikācija pēc adreses un nav lietderīga nekustamā īpašuma nosaukuma piešķiršana un reģistrācija Kadastra informācijas sistēmā. Nekustamam īpašumam nosaukums piešķirams, ja nekustamā īpašuma sastāvā esošā zemes vienība vai būve nav adresācijas objekts.  2. Svītrot 13.panta trešo daļu, ņemot vērā, ka kadastra subjektam turpmāk kadastra izziņa iesniegšanai zemesgrāmatā nebūs nepieciešama. Informācijas apmaiņa starp Kadastra informācijas sistēmu un zemesgrāmatu attiecībā uz datiem, kas skar nekustamā īpašuma objektus, notiks, neiesaistot personu pastnieka lomā. Persona arī turpmāk varēs saņemts izziņu no Kadastra informācijas sistēmas, ja to vēlēsies, bet iesniegšanai zemesgrāmatā tā nebūs nepieciešama.  3.Paplašināt tās informācijas apjomu, kuru Valsts zemes dienests (turpmāk - Dienests) no Kadastra informācijas sistēmas nodod zemesgrāmatai tiešsaistes datu pārraides režīmā (861.panta pirmā daļa), proti:   * reģistrētam nekustamajam īpašumam mainīts kadastra numurs; * reģistrētam nekustamā īpašuma objektam (zemes vienībai, būvei, telpu grupai) mainīts kadastra apzīmējums; * zemes vienībai kadastrālās uzmērīšanas rezultātā precizēta platība; * precizēta dzīvokļa īpašuma atsevišķā īpašuma kopējā platība; * precizēta dzīvokļa īpašuma sastāvā ietilpstošā kopīpašuma domājamā daļa; * dzēsta būve, pamatojoties uz zemes īpašnieka iesniegumu un dokumentu, kas apliecina būves neesību apvidū; * nekustamā īpašuma objektam noteikta vai mainīta adrese;   Šo datu izmaiņām zemesgrāmatā būtu jānotiek tiešsaistes datu pārraides režīmā, tādējādi samazinot kļūdas iespējamību, ja šīs izmaiņas tiek veiktas manuāli, kā arī ņemot vērā, ka izmaiņas attiecībā uz kadastra objekta datiem ir apstiprinātas ar citu iestāžu lēmumiem, kuru kompetencē atbilstoši normatīvajiem aktiem ir lemt par attiecīgajiem jautājumiem. Tādējādi par šīm datu izmaiņām zemesgrāmatu tiesnesim nav jāpieņem lēmums. Attiecībā uz nekustamā īpašuma objekta adreses noteikšanu vai maiņu, jānorāda, ka praksē informācijas sistēmu ietvaros jau tiek īstenota informācijas apmaiņa par adreses noteikšanu vai maiņu, bet to nepieciešams nostiprināt normatīvajā aktā.  Attiecībā uz platību izmaiņām būtu jānorāda, ka zemes vienības platības izmaiņas tiešsaistes datu pārraides režīmā notiks vienīgi tajos gadījumos, kas atbilst Nekustamā īpašuma valsts kadastra likuma (turpmāk – Kadastra likums) 27.pantā noteiktajam, proti, Kadastra informācijas sistēmā reģistrētas, ar robežzīmēm apvidū nostiprinātas zemes vienības platība, kas apvidū noteikta ar grafiskām metodēm, var atšķirties no kadastrālajā uzmērīšanā noteiktās platības, ja uzmērīti vieni un tie paši robežpunkti. Šajā gadījumā kadastrālās uzmērīšanas dokumentos un Kadastra informācijas sistēmā aktualizē datus atbilstoši kadastrālajā uzmērīšanā noteiktajai platībai. Tādējādi informācija par platības izmaiņām tiks nodota arī zemesgrāmatai bez personas iesaistīšanas, samazinot administratīvo slogu personai. Dzīvokļa īpašuma atsevišķā īpašuma kopējās platības izmaiņas, par kurām notiks datu apmaiņa tiešsaistē, notiks, mainoties normatīvajos aktos noteiktajām platības noteikšanas metodēm vai, ja platības izmaiņas saskaņā ar Dzīvokļa īpašuma likumā noteikto neietekmē dzīvokļa īpašumā ietilpstošās kopīpašuma domājamās daļas apmēru.  Dzīvokļa īpašuma sastāvā ietilpstošā kopīpašuma domājamo daļu labojumi paredzēti tikai tajos gadījumos, kad Dienests izmaiņas Kadatsra informācijas sistēmā būs veicis atbilstoši likuma „Par valsts un pašvaldību dzīvojamo māju privatizāciju” 48.panta piektajā daļā noteiktajam, pamatojoties uz pašvaldības privatizācijas komisijas dokumenta, akciju sabiedrības „Privatizācijas aģentūra” dokumenta pamata, kad tiks konstatētas neprecizitātes, privatizācijas procesā aprēķinot domājamās daļas, piemēram, gadījumos, kad domājamo daļu kopsumma neveido vienu veselu vai kad nebūs ievēroti normatīvie akti, kuros ietvertas prasības domājamo daļu aprēķināšanai.  Papildus būtu jānorāda, ka, nodrošinot informācijas aktualitāti attiecībā uz nekustamā īpašuma objektu platībām un dzīvokļa īpašuma sastāvā ietilpstošā kopīpašuma domājamām daļām, tiks aizsargātas trešo personu intereses, piemēram, bankas, kas atbilstoši reālajai situācijai varēs prasīt papildu nodrošinājumu vai arī atvieglot prasības debitoram.  4. Lai novērstu turpmāku Kadastra informācijas sistēmas un zemesgrāmatas datu neatbilstību, likumprojekta 3.pants paredz papildināt likumu ar 24.1pantu - atsevišķos gadījumos (ierosināta nekustamā īpašuma sastāvā jaunas būves noteikšana (izņemot noteikšanu uz būvju deklarācijas pamata), zemes vienību sadale vai apvienošana viena nekustamā īpašuma ietvaros, vai ieraksta par būvi dzēšana) paredz, ka zemes īpašnieka iesniegums Dienestam vienlaicīgi tiek adresēts zemesgrāmatu nodaļai. Personai iesniegums jāiesniedz klātienē Dienestā, uzrādot personu apliecinošu dokumentu, elektroniskā formā ar drošu elektronisko parakstu vai ar notāra vai bāriņtiesas apliecinātu personas parakstu.Notariāli apliecināts paraksts paredzēts tiem gadījumiem, kad saskaņā ar Kadastra likuma 24.panta ceturto daļu personas iesniegumu iesniedz mērnieks.Ņemot vērā, ka uz Dienestu kā valsts tiešās pārvaldes iestādi attiecas Administratīvā procesa likuma regulējums par pārstāvības noformēšanu un saskaņā ar Administratīvā procesa likumu tikai fiziskas personas pārstāvību noformē ar notariāli apliecinātu pilnvaru, tad Kadastra likumā ir nepieciešama speciāla norma, kas noteiktu, ka gadījumos, ja īpašnieks pilnvaro citu personu, tad pilnvarotā persona, tai skaitā juridiskas personas pilnvarota, iesniedz notariāli apliecinātu pilnvaru. Minētais attiecināms uz gadījumiem, kad pilnvarotā persona iesniedz iesniegumu, kas vienlaicīgi adresēts arī zemesgrāmatu nodaļai, vai kad iesniedz darījuma dokumentu jauna tiesiskā valdītāja ierakstīšanai būvei, kura nav ierakstāma zemesgrāmatā. Tādējādi 24.1 un 48.1 pantā ietverta norma, kas noteic pienākumu pilnvarotai personai iesniegt pilnvaru ar notāra vai bāriņtiesas apliecinātu parakstu.  Šajos gadījumos personai netiek dota izvēles iespēja pēc izmaiņu, kas reģistrētas Kadastra informācijas sistēmā, doties uz zemesgrāmatu vai nē. Tas veicinātu, ka zemesgrāmatu ierakstu publiskā ticamība pastāv ne vien kā princips, bet tiem patiesi var uzticēties, jo tajos ietvertā informācija ir aktuāla un atbilst ierakstiem citos reģistros vai valsts informācijas sistēmās.  Lai īstenotu iepriekšminēto, likumprojekts (86.1 panta trešā daļa) arī paredz pienākumu Dienestam personas iesniegumu 24.1pantā noteiktajos gadījumos nodot attiecīgai zemesgrāmatu nodaļai, kas savukārt noteiktos gadījumos pieņems lēmumu pargrozījumu veikšanu zemesgrāmatas nodalījumā attiecībā uz konkrēto nekustamo īpašumu. Tādējādi personai konkrētajos gadījumos nebūs jāapmeklē abas šīs iestādes. Likums tiek papildināts ar jaunu 86.1pantu. Jānorāda, ka 86.1panta trešās dalas 3.un 4.punktā noteiktā informācija tiks nodota zemesgrāmatu nodaļai tajos gadījumos, kad atbilstoši spēkā esošajiem Ministru kabineta 2012.gada 10.aprīļa noteikumiem Nr. 263 „Kadastra objekta reģistrācijas un kadastra datu aktualizācijas noteikumi” (turpmāk – noteikumi Nr.263) īpašnieks kopā ar iesniegumu iesniegs Dienestā informācijas reģistrācijai Kadastra informācijas sistēmā attiecīgos dokumentus. Lai Kadastra informācijas sistēmā reģistrētu no jauna uzbūvētu būvi, iesniegumam atbilstoši noteikumu Nr.263 29.punktā noteiktajam pievieno kādu no šādiem dokumentiem: vienu no likumā "[Par nekustamā īpašuma ierakstīšanu zemesgrāmatās](http://www.likumi.lv/doc.php?id=42284)" noteiktajiem dokumentiem, kas apliecina būves vai telpu grupas tiesisku iegūšanu, pašvaldības būvvaldes izdotu dokumentu (piemēram, izziņu, būvatļauju) par jaunbūvi, kurā norādīts būvniecības tiesiskais pamats un jaunbūves raksturojums; inženierbūves pasi un reģistrācijas apliecību, ja normatīvie akti to paredz (Ja tiek reģistrēta inženierbūve, var pievienot dokumentu par ēkas pieņemšanu ekspluatācijā kopā ar ekspluatācijā pieņemtās ēkas projekta dokumentāciju, kurā norādītā vai attēlotā inženierbūve ir identificējama ar būvi, par kuru ierosināta reģistrācija).  Tādējādi būves ierakstīšanu Kadastra informācijas sistēmā atbilstoši normatīvajos aktos noteiktajam ierosina īpašnieks (Kadastra likumā ir atrunāts plašāks personu loks, bet Zemesgrāmatu likuma kontekstā runa ir vienīgi par zemes īpašnieku), pamatojoties uz konkrētu kompetento iestāžu izdotajiem dokumentiem, kas uzskatāms par pietiekamu pamatu, lai Dienests varētu nodot šo informāciju lēmuma pieņemšanai par ierakstu izdarīšanu zemesgrāmatā attiecīgajai zemesgrāmatu nodaļai.  Attiecībā uz būves dzēšanu paredzēta atsevišķa procedūra. Lai Kadastra informācijas sistēmā dzēstu ierakstu par būvi, atbilstoši noteikumu Nr.263 150.punktā noteiktajam nepieciešams īpašnieka iesniegums, kuram pievienots viens no šādiem dokumentiem: pašvaldības būvvaldes izdots dokuments, kas apliecina būves neesību apvidū, vai būves kadastrālajā uzmērīšanā sagatavota informācija par būves neesību. Ņemot vērā, ka Kadastra informācijas sistēmā būve atbilstoši noteikumu Nr.263 150.punktā notiektajam tiek dzēsta, pamatojoties uz personas iesniegumu un tam pievienotajiem iepriekš minētajiem dokumentiem, paredzēts, ka zemesgrāmatā būve tiks dzēsta tiešsaistes datu pārraides režīmā, bet personas iesniegums, kas iesniegts šā likuma 24. 1pantā noteiktajā kārtībā kā personas gribas izpaudums, tiks nosūtīts zemesgrāmatai.  5. Precizēt gadījumus, kad Dienests var atteikt izmaiņu reģistrāciju Kadastra informācijas sistēmā (55.panta pirmā prim daļa), aptverot arī 24.1pantā noteiktos gadījumus attiecībā uz kancelejas nodevas samaksu zemesgrāmatu nodaļai.  6. Noteikt regulējumu attiecībā uz Kadastra informācijas sistēmā veiktajām izmaiņām, kad zemesgrāmatu nodaļas tiesnesis atsaka šo izmaiņu ierakstīšanu zemesgrāmatu nodalījumā (57.2 pants). Likumprojekts paredz, ka Kadastra informācijas sistēmā dzēš ierakstu par zemes kadastrālo uzmērīšanu un aktualizē datus atbilstoši tiem dokumentiem, kādi bija spēkā pirms zemes vienības sadales vai apvienošanas. Šādu regulējumu attiecībā uz būvēm likumprojekts šobrīd neparedz, ņemot vērā, ka tās ir nekustamā īpašuma nodokļa objekts. |
| 5. | Projekta izstrādē iesaistītās institūcijas | Tieslietu ministrija sadarbībā ar Valsts zemes dienestu un Tiesu administrāciju. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo sabiedrības līdzdalībā iegūtais viedoklis nebūtu izšķirošs lēmumu pieņemšanas procesā. |
| 7. | Cita informācija |  |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Nekustamā īpašuma valsts kadastra informācijas sistēmā 2012.gada maija sākumā reģistrēti aptuveni 1.35 milj. nekustamo īpašumu un 780277 unikālas personas, kas reģistrētas kā zemes īpašumu, ēku (būvju) īpašumu, dzīvokļa īpašumu īpašnieki, bet, ja tādu nav, tiesiskie valdītāji vai lietotāji;  Valsts vienotā datorizētā zemesgrāmatā reģistrēti 1,16 milj. nekustamo īpašumu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Fiziskas un juridiskas personas, kuras plāno iegūt īpašumā nekustamo īpašumu. Kadastra infomrācijas sistēmā reģistrēti 1,35 milj. īpašumu, savukārt zemesgrāmatā ierakstīti 1,16 milj. Līdz ar to likumprojekta citas sabiedrības mērķgrupa ir Kadastra informācijas sistēmā reģīstrēto 190000 nekustamo īpašumu, bet zemesgrāmatā vēl neierakstīto nekustamo īpašumu īpašnieki. |
| 3. | Tiesiskā regulējuma finansiālā ietekme | Projekts šo jomu nekar. |
| 4. | Tiesiskā regulējuma nefinansiālā ietekme | Zemes, dzīvokļa īpašuma un būves īpašniekiem atsevišķos kadastra objekta vai kadastra datu aktualizācijas gadījumos tiks īstenots vienas pieturas aģentūras princips, nebūs jāapmeklē divas iestādes, kā arī nepieciešamo izmaiņu, kas reģistrētas Kadastra informācijas sistēmā, reģistrēšanai zemesgrāmatā nebūs nepieciešams iesniegt Dienestā iesniegtos dokumentus atkārtoti. Iesniedzot dokumentus Dienestā personas iesniegums atsevišķos likumprojektā noteiktajos gadījumos tiks attiecināts arī uz nekustamā īpašuma datu grozīšanu zemesgrāmatā. Tādējādi personai būs jāapmeklē tikai viena iestāde.  Tiek paplašināts tās informācijas apjoms, kuru Dienests no Kadastra informācijas sistēmas nodod zemesgrāmatai tiešsaistes datu pārraides režīmā. |
| 5. | Administratīvās procedūras raksturojums | Atvieglojot administratīvo procedūru, tiks paredzēti gadījumi, kad personas iesniegums Dienestā tiks attiecināts uz nekustamā īpašuma datu grozīšanu zemesgrāmatā.  Likumprojekts paredz konkrētus gadījumus, kad Dienests informāciju par nekustamā īpašuma objektus raksturojošajiem datiem tiešsaistes datu pārraides režīmā nodod zemesgrāmatai. Nekustamā īpašuma īpašniekam šajos gadījumos nav jāveic nekādas darbības, lai nodrošinātu, ka dati par tā nekustamo īpašumu, kas reģistrēti vai mainīti Kadastra informācijas sistēmā, tiktu mainīti arī zemesgrāmatā, ja tas neskar jau nostiprinātās īpašuma tiesības.  Likumprojekts paredz gadījumus, kad nekustamā īpašuma īpašnieka vai kopīpašuma gadījumā visu kopīpašnieku iesniegums Dienestam konkrētu izmaiņu vai ierakstu izdarīšanai attiecībā uz nekustamo īpašumu vai tā objektu, tiek adresēts arī zemesgrāmatu nodaļai. Dienests pēc nepieciešamo izmaiņu veikšanas Kadastra informācijas sistēmā, nosūta zemes īpašnieka vai kopīpašnieku iesniegumu, pievienojot noteiktos dokumentus, zemesgrāmatai. Tādējādi tiek atvieglota procedūra, taupot personas laiku un finanšu līdzekļus, kā arī garantējot, ka valsts informācijas sistēmās reģistrētie dati par vienu un to pašu nekustamo īpašumu vai tā objektu sakrīt. Tiek mazināta atšķirība starp Kadastra informācijas sistēmā reģistrēto nekustamā īpašuma objektu kopību skaitu un zemesgrāmatā ierakstīto nekustamo īpašumu objektu skaitu.  Zemes vienības sadales vai apvienošanas gadījumos, kad zemesgrāmatu nodaļas tiesnesis, pastāvot tiesiskiem sadales/apvienošanas šķēršļiem atteiks attiecīgu izmaiņu veikšanu zemesgrāmatā, Dienests dzēsīs informāciju Kadastra informācijas sistēmā par sadali vai apvienošanu. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2012 gads** | | Turpmākie trīs gadi (tūkst. latu) | | |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ņemot vērā, ka likumprojekts tiek virzīts vienotā paketē ar likumprojektiem „Grozījumi Zemesgrāmatu likumā” un „Grozījumi likumā „Par nekustamā īpašuma ierakstīšanu zemesgrāmatās””, detalizēts finansējuma aprēķins likumprojekta ieviešanai sniegts likumprojekta „Grozījumi Zemesgrāmatu likumā” anotācijā. | | | | |

|  |  |
| --- | --- |
| IV. Tiesību akta projekta ietekme uz spēkā esošo tiesību normu sistēmu | |
| Nepieciešamie saistītie tiesību aktu projekti | Tieslietu ministrijai nepieciešams izstrādāt grozījumus šādos normatīvajos aktos:  Grozījumi Zemesgrāmatu likumā, paplašinot tās informācijas apjomu, kuru zemesgrāmatas saņem no Dienesta tiešsaistes datu apmaiņas režīmā, tādējādi atslogojot personu, kā arī paredzot atsevišķus gadījumus, kad Dienests pārsūta personas iesniegumu izmaiņu nostiprināšanai zemesgrāmatu nodalījumā.  Grozījumi likumā „Par nekustamā īpašuma ierakstīšanu zemesgrāmatās”, izslēdzot prasības nostiprinājuma lūgumam pievienot dokumentus (zemes robežu plāns, būves kadastrālās uzmērīšanas lieta, kadastra izziņa), kas apliecina informāciju, kas zemesgrāmatu tiesnesim ir iegūstama nepastarpināti no Kadastra informācijas sistēmas.  Grozījumi Ministru kabineta 2012.gada 10.aprīļa [noteikumos Nr. 263 „Kadastra objekta reģistrācijas un kadastra datu aktualizācijas noteikumi”](http://www.mk.gov.lv/lv/mk/tap/?pid=40218439), paredzot iesnieguma, kas atsevišķos gadījumos ir par pamatu grozījumu veikšanai zemesgrāmatā, formu, saņemšanas un nodošanas procedūru.  Grozījumi Ministru kabineta 2012.gada 10.janvāra noteikumos Nr.46 „Nekustamā īpašuma valsts kadastra informācijas pieprasīšanas un izsniegšanas kārtība”, precizējot informācijas apmaiņas kārtību ar zemesgrāmatu.  Grozījumi Ministru kabineta 2011.gada 27.decembra noteikumu Nr.1019 „Zemes kadastrālās uzmērīšanas noteikumi”. |
| Cita informācija | Likumprojekts virzāms vienotā paketē ar likumprojektiem „Grozījumi Zemesgrāmatu likumā” un „Grozījumi likumā „Par nekustamā īpašuma ierakstīšanu zemesgrāmatās”. Vienlaikus izstradājams iekšējs normatīvais akts (kārtība), kādā tiek iesniegts un saņemts zemes īpašnieka iesniegums, tam pievienojamie dokumenti un cita pieprasītā informācija. |

|  |
| --- |
| ***V. Tiesību akta projekta atbilstība Latvijas Republikas starptautiskajām saistībām*** |
| *Projekts šo jomu neskar* |

|  |
| --- |
| **VI. Sabiedrības līdzdalība un šīs līdzdalības rezultāti** |
| *Projekts šo jomu neskar* |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts zemes dienests, Tiesu administrācija, Zemesgrāmatu nodaļas. |
| 2. | Projekta izpildes ietekme uz pārvaldes funkcijām | Normatīvā akta izpilde tiks nodrošināta Valsts zemes dienesta, Tiesu administrācijas, Zemesgrāmatu nodaļu līdzšinējo funkciju ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas institūcijas netiks veidotas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Esošās institūcijas netiks reorganizētas. |
| 6. | Cita informācija | Nav. |

Tieslietu ministrs J.Bordāns

03.10.12. 14:47

3090

I.Reizina

67406137, Ingrida.Reizina@tm.gov.lv